Dof Twogee

Ο Dof Twogee (ή αλλιώς Dof) είναι Έλληνας μουσικός παραγωγός, από την Θεσσαλονίκη, και μουσικός της ελληνικής χιπ χοπ μουσικής. Γεννήθηκε το 1984 και από τότε ζει στην περιοχή της πλατείας Ναυαρίνου στη Θεσσαλονίκη. Έχει σπουδάσει Ψυχολογία στο ΑΠΘ, αλλά σύντομα μετά το πτυχίο του ξεκίνησε να ασχολείται με την hip hop μουσική. Έγινε γνωστός στο ευρύ κοινό ως παραγωγός του ράπερ Λεξ, έχοντας αναλάβει την παραγωγή και στους τέσσερις δίσκους του καλλιτέχνη, το Ταπεινοί Και Πεινασμένοι (2014), το 2ΧΧΧ (2018), το Μετρό (2022), και το Γ.Τ.Κ. (2024) και από την διαδικτυακή σειρά μουσικών έργων «Dof Sessions», στα οποία συνεργάζεται με διαφορετικούς καλλιτέχνες, και παρουσιάζουν ένα μουσικό κομμάτι σε κάθε επεισόδιο.

 Καριέρα 
Αρχικά, ο Dof γνωρίστηκε με τον ΛΕΞ στα Ηλύσια το 1997, όπου ασχολούνταν με το γκράφιτι, όπου και μετέπειτα εισχώρησε στο group των 2G. Εν συνεχεία, το 1999 δημιουργούνται τα Βόρεια Αστέρια, όπου και η παρέα αρχίζει να γράφει ρίμες και να πειραματίζεται με μουσικές συνθέσεις. Το 2003 με την κυκλοφορία του πρώτου τους δίσκου, με τίτλο "Χαλαρά", συμμετέχει και ο Dof, με verses στα κομμάτια "Σα Στο Σπίτι Σας" και "Δε Λησμονώ". Το 2004 κυκλοφορεί ο δεύτερος δίσκος τους συγκροτήματος, το "Χαλαρότερα", όπου ο Dof δημιουργεί το πρώτο του επίσημο beat, στο κομμάτι "Νιώσαμε Την Ανάγκη". Ύστερα έχει credits παραγωγού στο CD του Ζήνων "Λόγια Μπραντό" (2006), ενώ το 2007, γίνεται ευρύτερα γνωστός με την κυκλοφορία των Ανάποδων Καπέλων, με τίτλο "Δεν Μας Ξες Καλά". Ο Dof στον συγκεκριμένο αναδεικνύεται ως δυνατός παραγωγός, με κομμάτια όπως το "24/7" και το "Ο Τυπάς Που Δεν Πας".

Μετά από μερικά χρόνια, και συγκεκριμένα το 2012, κυκλοφορεί το "Film Noir" από τα Ανάποδα Καπέλα, ένα πρότζεκτ που περιέχει συμμετοχές από Βόρεια Αστέρια, ΒήταΠείς, Πελίνα, 12ο Πίθηκο και άλλους. Σε αυτόν τον δίσκο αναλαμβάνει την πλήρη παραγωγή των beats ο Dof, ενώ στο Πιλοτήριο πραγματοποιήθηκε το mastering. Η ορχηστρική έκδοση του δίσκου κυκλοφορεί στις 15 Δεκεμβρίου του 2014. 

Το Νοέμβριο του ίδιου έτους, κυκλοφορεί το πρώτο προσωπικό του ΛΕΞ, "Ταπεινοί Και Πεινασμένοι", με τον Dof να αναλαμβάνει εξ’ ολοκλήρου την παραγωγή του δίσκου και τον Skive να αναλαμβάνει την μίξη και το mastering. Ο δίσκος αποτελείται από 13 κομμάτια, και ένα bonus track (Ultra Βία). Η ορχηστρική έκδοση του δίσκου κυκλοφόρησε στις 8 Απριλίου 2015. Η δεύτερη κυκλοφορία του ΛΕΞ, "2XXX", κυκλοφόρησε στις 16 Μαϊου του 2018, με την μουσική επιμέλεια να την έχει αναλάβει πάλι εξ’ ολοκλήρου ο Dof, και την μίξη, όπως και το mastering ο Skive. Ο δίσκος περιέχει 9 κομμάτια. Η επόμενη κυκλοφορία του σε συνεργασία με τον ΛΕΞ, είναι το Τίποτα Στον Κόσμο, το οποίο κυκλοφόρησε στις 6 Απριλίου 2019. Το κομμάτι έφτασε στο Νο. 1 μέσα σε λίγες ώρες. Έπειτα, στις 12 Μαϊου του 2022, κυκλοφορεί ο τρίτος κατά σειρά δίσκος του ΛΕΞ, το "Μετρό", όπου ο Dof συμμετέχει ως παραγωγός σε 4 tracks, στο "Πουλιά", στο "Air Max", στο ''M2S'' και στο "Holdem". Το 2024 το project του Dof με τίτλο "Dof Twogee Sessions", εκδίδεται σε περιορισμένα αντίτυπα βινυλίου.

 Dof Sessions - Limited Edition 
Το πρώτο επεισόδιο των Dof Sessions κυκλοφόρησε στις 11 Ιανουαρίου 2020, μέσα από την πλατφόρμα του YouTube, με τον Filipone ως πρώτο καλλιτέχνη που συμμετείχε σε αυτό το εγχείρημα. Έκτοτε, έχει φιλοξενήσει συνολικά 29 καλλιτέχνες, με θρυλικά ονόματα όπως ο Μικρός Κλέφτης, ο Hatemost, ο Λεξ, ο Bloody Hawk, αλλά και ανερχόμενους καλλιτέχνες όπως ο Ricta και ο Wang, να κάνουν εμφανίσεις στην σειρά. Το τελευταίο επεισόδιο της σειράς κυκλοφόρησε στις 15 Ιουλίου 2021, με τον Gabriel να ερμηνεύει το “Juvenile Hell (Finale)”. Η σειρά είχε ως κύριο concept τον καλλιτέχνη να ερμηνεύει ένα κομμάτι, συνοδευόμενο με μια παραγωγή του Dof, σε ένα μικρόφωνο, μπροστά από ένα μαύρο φόντο. Για το οπτικό μέρος της σειράς, ο Dof συνεργάστηκε με τον σκηνοθέτη Φώτη Γεωργιάδη, ο οποίος εκτός από σκηνοθέτης είναι και μουσικός παραγωγός με το ψευδώνυμο "Beats Pliz".

Τα επεισόδια της σειράς αυτής είναι τα εξής:

Filipone - Warzone

Σαντάμ - Πεντάφυλλα Και Παπαρούνες

Hatemost - Rock Steady

Vlospa - Μέχρι Να Πεθάνουμε

JV - Panasonic

Taff (Παλιότερα γνωστός ως ATC Taff) - Nazgul

Bloody Hawk - Toronto

Nume - Δε Συγκρινόμαστε

Μικρός Κλέφτης - Μαύρο DeLorean

Grizzle - Montgomery

Λεξ - Βαράνε

HGEMONA$ - Too Deep

Tse - Vesvi

Moose - Thru the K

Immune - Muezin

Ζήνων - Καμικάζι (Μουσική παραγωγή: Dof Twogee & Kaishen)

Ricta - Gel Burda

Tsaki - HOMIE (Μουσική παραγωγή: Dof Twogee & Gojix)

Koas - Γύρα (Μουσική παραγωγή: Dof Twogee & Ortiz)

Block '93 - Send Us Location

Wang - Tsigalko (Μουσική παραγωγή: Dof Twogee & Beats Pliz)

Hawk - Drones (Μουσική παραγωγή: Dof Twogee & Night Grind)

ATC Coco - Chop Chop 

Ignes - Selecao (Μουσική παραγωγή: Dof Twogee & Savv)

Anser - Κερκόπορτα

Νέγρος του Μοριά - Τα Μορισιώτικα (Κάππα)

Overdose - Ρομάντζο και βία

ΔΠΘ - Blue Magic

Gabriel - Juvenile Hell (Finale)

Δύο χρονια αργοτερα άρχισε το δεύτερο του project με το όνομα ''Limited Edition'', το οποίο κράτησε δυο χρόνια και εννιά επεισόδια.

 Παραπομπές 

Κατηγορία:Ελληνικό hip hop
Κατηγορία:Έλληνες μουσικοί
Κατηγορία:Έλληνες συνθέτες